recursal/SuperWikiNEXT-32B huggingface dataset:
**יופמיה דה רוס** (באנגלית: **Euphemia de Ross**; נפטרה בשנת 1386) הייתה רעייתו השנייה, והמלכה הרעיה הראשונה של מלך סקוטלנד רוברט השני.

קורות חיים
----------

יופמיה הייתה בתו של אאוד, רוזן רוס ושל מטילדה ברוס, אחותו של רוברט דה ברוס מלך סקוטלנד. 

בצעירותה נישאה יופמיה לג'ון רנדולף, רוזן מוריי, אולם לא נולדו להם ילדים. עם מותו של בעלה בשנת 1346 נותרה יופמיה אלמנה במשך תשע שנים.

ב-2 במאי 1355 נישאה יופמיה לרוברט סטיוארט, בנם של וולטר סטיוארט, הנאמן העליון של סקוטלנד ושל מרג'ורי ברוס, בתם של רוברט דה ברוס ורעייתו הראשונה איזבלה ממאר. 

אף שאין מדובר בקרבת משפחה ישירה (בשל העובדה שמדובר בנישואים שניים של רוברט), נדרש אישור האפיפיור אינוקנטיוס השישי לנישואים.

ליופמיה ורוברט היו חמישה ילדים:

* דייוויד סטיוארט, רוזן קיית'נס (נפטר קודם ל-1389)
* מרגרט סטיוארט
* אליזבת סטיוארט, שנישאה בשנת 1380 לדייוויד לינדסיי, רוזן קרופורד
* אגילדה סטיוארט, שנישאה בשנת 1387 לסר ויליאם דאגלס מנית'סדייל

לאחר הכתרתו של רוברט השני כמלך סקוטלנד בשנת 1371 (מאחר שלדודו, דייוויד השני לא היו ילדים), הוכתרה יופמיה לצידו כמלכה רעיה, והייתה בתפקיד זה כ-15 שנים.

קישורים חיצוניים
----------------

ויקישיתוף מדיה וקבצים בנושא **יופמיה דה רוס** בוויקישיתוף

|  |  |  |
| --- | --- | --- |
| **קודמת**:**מרגרט דראמונד** | **מלכות רעיות בסקוטלנד** | **הבאה**:**אנבלה דראמונד** |
**וילי הרטלר** (**Willy Herteleer**; נולד ב-1 באוקטובר 1941) הוא אדמירל בלגי בדימוס, אשר שימש כראש ההגנה (מקביל לרמטכ"ל) של הכוחות המזוינים של בלגיה בין 1995-2002.

ביוגרפיה
--------

הרטלר נולד באסנדה ב-1 באוקטובר 1941. ב-1957 למד בבית הספר המלכותי הצבאי בבריסל. ב-1960 הוא נרשם ללימודים באקדמיית צי הסוחר הבלגית, וב-1962 התגייס לצי הבלגי בדרגת לוטננט. הוא שרת על סיפונן של שולות מוקשים ומילא תפקידי מטה. בין 1972-1974 למד במכללת הצי הצרפתי בפריז. ב-1975 הוא חזר לבלגיה ומונה למפקד שולת מוקשים. ב-1979 הוצב במדור התכנון של הצי הבלגי ולאחר מכן במועצת הצי של נאט"ו. בין 1984-1985 הוא שימש כמפקד הפריגטה "ווסטדיפ".

ב-1987 הוא מונה לראש אגף המבצעים של הצי. עוד באותה שנה הוא הועבר לשמש כמפקד בית הספר הבלגי-הולנדי ללוחמת מוקשים באוסטנדה. ב-1990 הוא מונה למפקד כוח הספינות הבלגיות שהשתתפו במלחמת המפרץ. ב-1 בינואר 1993 הוא הועלה לדרגת אדמירל משנה ומונה למפקד הצי הבלגי. ב-30 בספטמבר 1995 הוא מונה לראש המטה הכללי של הצבא הבלגי. בינואר 2002 שונה שם התפקיד לראש ההגנה, במקביל הוא הועלה לדרגת אדמירל. ב-31 בדצמבר 2002 פרש הרטלר מהצבא.

הרטלר מתגורר כיום באוסטנדה עם משפחתו.

קישורים חיצוניים
----------------

* וילי הרטלר באתר יורודפנס
**טלנקאוון** (שם מדעי: ***Talenkauen***; מילולית: "גולגולת קטנה" משפת טוולצ'ה, שפת הקבוצה האתנית של הטוולצ'ה מפטגוניה) הוא סוג של דינוזאור קטן אורניתופוד, שחי במשך הקרטיקון העליון לפני 96.2 מיליון שנה מזמננו. הוא נחשב לקרובם של האנביסטיה, המקרוגריפוזאורוס והגספאריניזאורה. הממצאים שלו התגלו בתצורת סרו פורטלסה (אנ') שבפטגוניה, ארגנטינה.

דינוזאור זה הגיע לאורך של 4 מטרים ובמראהו דמה לדריוזאורוס. הוא היה קשור גם למינים גדולים כמו האיגואנודוניים, אך היה בעל צלעות רחבות מאוד, כמו של תנינים, גפיים חזקות ובעלות טפרים גדולים יותר ובמקורו בלטו מספר שיניים ייעודיות לתזונה בחלקו הקדמי, דבר שנעדר אצל אוכלי צמחים מותאמים יותר לצמחייה קשה. דינוזאור זה היה דו-רגלי וכנראה שנע בעדרים ביערות הקדומים. הדינוזאור שייך לקבוצה אלסמריה, הכוללת מינים שחיו בחצי הכדור הדרומי.

לצידו חיו דינוזאורים שונים ביניהם מיני אבליזאוריים, הטיטנוזאור הענק פוארטזאורוס והטורף אורקורפטור שכנראה טרף אותו.

קישורים חיצוניים
----------------

ויקישיתוף מדיה וקבצים בנושא **טלנקאוון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**טלספורו מונזון** (בספרדית: **Telesforo de Monzón y Ortiz de Urruela**‏; 1 בדצמבר 1904 – 9 במרץ 1981, באיון) היה סופר ופוליטיקאי בסקי.

חייו
----

מונזון נולד בורגארה בחבל הבסקים למשפחה ידועה עוד מהמאה ה-16. לאחר לימודים במדריד, הוא חזר לאזור בו נולד ובשנת 1930 הצטרף למפלגת הבסקית הלאומית והיה בין מנהיגיה. בשנים 1932–1936 הוא היה חבר של הפרלמנט הספרדי. הוא היה בין מנהיגי האזור במהלך מלחמת האזרחים בספרד. בעקבות תוצאות המלחמה, טלספורו מונזון עזב את ספרד והתגורר מחוץ למדינה במשך כ-40 שנים. בתקופה זו הוא היה פעיל בארגונים בסקים שונים בצרפת. כמו כן הוא כתב מספר ספרים שהוצאו לאור במקסיקו וצרפת.

כאשר טלספורו מונזון קיבל אפשרות לחזור לחבל הבסקים, הוא הצטרף לתנועה לעצמאות החבל. בשנת 1978 הוא יזם הקמת קואליציה רחבה של מפלגות השמאל בה נכללה בין היתר המפלגה הסוציאליסטית הבסקית, מפלגת הפועלים המהפכנים, מפלגת פעולה הבסקית ועוד. בשנת 1979 הוא נבחר מחדש לפרלמנט הספרדי אך כבר במרץ 1980 התפטר ולאחר זכייה בבחירות לפרלמנט האזורי החל לכהן כחבר בפרלמנט של חבל הבסקים.

הוא נפטר במהלך ביקור בצרפת ונטמן בעיר בה נולד.

קישורים חיצוניים
----------------

ויקישיתוף מדיה וקבצים בנושא **טלספורו מונזון** בוויקישיתוף
* קורות חיים

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1719809
* BnF: cb14634518s (data)
* GND: 1244414255
* ISNI: 0000 0000 3938 2844
* LCCN: nb2008014203
* SUDOC: 078702364
* VIAF: 70922823
* WorldCat: lccn-nb2008014203

 |
**ConfigMgr** (באופן רשמי **ConfigMgr 2012** או **ConfigMgr 2007**. מכונה גם **SCCM**, ראשי תיבות של: **S**ystem **C**enter **C**onfiguration **M**anager), נקרא בגרסאות קודמות (עד 2007) **Systems Management Server** ‏(SMS), היא תוכנה לניהול מערכות ממוחשבות מתוצרת מיקרוסופט לניהול קבוצות גדולות של מחשבים המריצים מערכת הפעלה מסוג Windows,‏ Windows Embedded, ‏Mac OS X,‏ Linux or UNIX,‏ כמו גם מערכות הפעלה למכשירים ניידים כגון Windows Phone,‏ Symbian,‏ iOS ו-Android.

SCCM נותן שליטה מרחוק, ניהול עדכונים (patch management), הפצת תוכנות, התקנה של מערכת הפעלה מרחוק, אבטחת גישה לרשת וכן מבחר התקני תוכנה וחומרה.

גרסאות קודמות
-------------

המערכת הראשונה, שנקראה SMS, עברה את שלבי ההתפתחות הבאים:

* גרסאות 1.x הגדירו את המרחב בו פעל ה-Management Server (אתר הניהול), במונחי ה-NT Domain שנוהל.
* מגרסאות 2.x האתר עבר לניהול קבוצה של תת-רשתות (subnets) באתר ניהול יחידי.
* מגרסת SMS 2003, האתר יכל להגדיר אתר Active Directory יחיד או רבים.

התכונה השימושית ביותר היא תפריט ההתקנות של חומרה ותוכנה אשר נותן שירותי התקנה אוטומטיים וידניים לארגון שלם בסדר גודל של Enterprise.

ההבדל העיקרי בין 2.x ל-SMS 2003 הוא החידוש של Advanced Client. ה-Advanced Client מתקשר עם תשתית ניהול רבת יכולת שנקראת Management Point (או MP) ויכולה לנהל על 25,000 יחידות המריצות Advanced Client.

ה-Advanced Client הכניס יכולת חדשה אשר נתנה מענה לבעיה של מחשבים ניידים אשר יכולים להתחבר לרשת הארגונית ממיקומים שונים ולכן עליו להיות מסוגל להוריד תוכן ממיקומים שונים בארגון (אולם עליו לקבל את המדיניות תמיד מאותו אתר ניהול). כאשר Advanced Client מסוים נמצא בתחומו של אתר אחר (SMS Site), הוא יכול להשתמש בנקודת הפצה מקומית כדי להוריד תוכנה, דבר אשר עלול להיות חיוני כדי לשמר את רוחב הפס לשימושים אחרים.

קישורים חיצוניים
----------------

* 

* אתר האינטרנט הרשמי של ConfigMgr (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph327600

 |
**טלמכוס קליי** (באנגלית: **Telemachus Clay**) הוא מחזה ("קולאז' לקולות" לפי הגדרת כותרת המשנה שלו) מאת לואיס ג'ון קרלינו, שראה אור לראשונה ב-1963.

עלילה
-----

המחזה הוא סיפור פיקרסקי המגולל את עליליתיו של טלמכוס מודרני (כשמו של טלמאכוס, בנו של אודיסאוס, גיבור האודיסיאה), "ממזר ושוגה בחלומות" היוצא במסע מעיירת הולדתו אל הוליווד במטרה לאתר את אביו ובדרכו עובר מספר רב של אתרים ונפגש עם מספר רב של דמויות. המחזה מיועד ל-11 שחקנים המשחקים 88 קולות שונים (ה"קולות" הם מכפלת מספר הדמויות במספר התמונות), כולל טלמכוס עצמו ודמות ה"נביא" שהוא גם המספר. אחד-עשר השחקנים נמצאים כל העת על הבמה. בשל התאמתו להצגת אנסמבל שחקנים, הוא מועלה פעמים רבות בבימות חובבים, בתי ספר למשחק וכדומה ואף חובר כתרגיל לכיתת משחק.

בישראל
------

המחזה תורגם על ידי תרצה אתר בשם "עלילות טלמכוס קליי" והועלה לראשונה בישראל באוגוסט 1967 על ידי במת השחקנים, בבימוי אמנון מסקין ובכיכובם של אסי דיין ולבנה פינקלשטיין, לשניהם היה זה תפקיד ראשון על הבמה. בנובמבר 1967 החליף השחקן מוטי ברכאן את אסי דיין בתפקיד הראשי.

המחזה על שוב ב-2003 ב"בית צבי" בבימוי אתי רזניק.

ב-2007 עלה בבית ספר למשחק "הדרך" בבימוי איל כהן.

קישורים חיצוניים
----------------

* תיאור המחזה
* טלמכוס קליי (2010) בבימוי רונן שמי, הצגה מלאה, סרטון באתר יוטיוב

הערות שוליים
------------

1. ↑  משה בן שאול, בנו של אודיסוס הולך להוליבוד, מעריב, 4 באוגוסט 1967
2. ↑  חוה נובק, מוטי ברקן במקום אסי דיין, דבר, 8 בנובמבר 1967
3. ↑  בית הספר בית-צבי - טלמכוס קליי, באתר "הבמה"
4. ↑  עכבר העיר, טלמכוס קליי, באתר הארץ
**יובל צורן** (נולד ב-1976) הוא פסנתרן ומנצח יהודי-ישראלי.

ביוגרפיה
--------

צורן הוא בוגר האקדמיה למוסיקה ולמחול בירושלים, הוא למד אצל בנימין אורן נגינה בפסנתר וניצוח אצל מנדי רודן. ב-2002 התקבל כמנצח הראשון לתוכנית לאומנים צעירים של בית האופרה המלכותית, קובנט גארדן בלונדון, שם ניצח על מספר בכורות ליצירות חדשות והיה מעורב בהפקות רבות כעוזר מנצח, כפסנתרן וכמאמן זמרים, במיוחד עם מנהלה המוזיקלי של האופרה לשעבר, אנטוניו פאפאנו. מאז עבד בכמה מבתי האופרה המובילים באירופה כגון: הליסיאו בברצלונה והאופרה הלאומית הדנית, ובפסטיבלים בגליינדבורן ובאקס-אן-פרובאנס. כמו כן שיתף פעולה עם מנצחים מהשורה הראשונה כגון: דניאל הרדינג, איוואן פישר, קיריל פטרנקו, קונסטנטינוס קארידיס ורבים אחרים. 

בין השנים 2008–2012 כיהן כמנצח הבית של בית האופרה של פרנקפורט שם ניצח על הפקות רבות, בניהן איל טריטיקו, בטבעת החנק, לוצ'ה די למרמור, סיפורי הופמן, נישואי פיגארו, חסדו של טיטוס, חליל הקסם, כך עושות כולן ועוד. ניצח באופרה הישראלית על האופרות דון קרלו ומפיסטופלה. באופרה המלכותית קובנט גארדן בלונדון על הבכורה העולמית לציפור לילה של דומיניק לה ז'נדר, בבינאלה למוזיקה חדשה במינכן על הבכורה העולמית של פיירו, סופו של לילה מאת ינס יונלייט, בפסטיבל הרוהר טריינאלה, ועל תזמורות ואנסמבלים מובילים, בניהם תזמורת פילהרמוניה, תזמורת עידן הנאורות, התזמורת הסימפונית של בוכום, התזמורת הסימפונית ירושלים, התזמורת הסימפונית הישראלית ראשון לציון, סימפונט רעננה, התזמורת הפילהרמונית הישראלית, התזמורת הקאמרית הישראלית, תזמורת נתניה הקאמרית הקיבוצית, אנסמבל מודרן, אנסמבל מיתר, אנסמבל המאה ה-21 ועוד. 

שיתופי פעולה בולטים בתקופה האחרונה כוללים הפקה של אוון ווינגרייב מאת בנג'מין בריטן בבית האופרה של פרנקפורט; טורקי באיטליה מאת ג'ואקינו רוסיני עם התזמורת הסימפונית הברזילאית בריו דה ז'ניירו; לוהנגרין של ריכרד וגנר בבית האופרה של אולדנבורג, וסיור קונצרטים בארצות הברית ובקנדה עם אנסמבל מיתר.

בשנים האחרונות מקדיש יובל חלק מזמנו לחינוך ועובד באופן קבוע עם תוכנית דייוויד גולדמן למוזיקאים צעירים מטעם המרכז למוזיקה ירושלים.

יובל צורן מלמד ניצוח באקדמיה למוסיקה ולמחול בירושלים ובמקביל הוא שימש שם בעבר בתפקיד המנצח והמנהל המוזיקלי של התזמורת הסימפונית ע"ש מנדי רודן.

בשנת 2022 התמנה למנהלה האמנותי של חג המוזיקה הישראלית.

### חייו האישיים

יובל צורן הוא בנם של הפרופסור והמתרגם גבריאל צורן ושל המרצה לביבליותרפיה וספרות רחל צורן.

קישורים חיצוניים
----------------

* אתר האינטרנט הרשמי של יובל צורן
* יובל צורן, סרטונים בערוץ היוטיוב

* יובל צורן, באתר האופרה הישראלית תל אביב-יפו
* אתר למנויים בלבד נעם בן זאב, יובל צורן ברסיטל: ידיים קלות והבנה עמוקה, באתר הארץ, 3 ביולי 2014
**טלסטאר ספורטקלאב** (בהולנדית: **Telstar voetbalclub**) הוא מועדון כדורגל הולנדי מהעיר הימאודאן (אנ') שבצפון הולנד, המשחק בליגת המשנה ההולנדית.

היסטוריה
--------

המועדון נוסד ביולי 1963 כאיחוד בין שני מועדונים מליגת המשנה "rivals VSV" ו-"Stormvogels" ונקרא טלסטאר על שם לוויין החלל טלסטאר 1(אנ').

את עונתה הראשונה סיימה הקבוצה במקום השני בליגת המשנה והעפילה לראשונה לליגת העל ההולנדית. הקבוצה שיחקה כ-14 עונת רצופות בליגת העל ההולנדית כאשר הישג השיא היה המקום ה-6 בעונת 1973/74. בעונת 1977/78 סיימה הקבוצה במקום ה-18 והאחרון ונשרה לליגת המשנה בה היא משחקת ברציפות עד היום. בעונת 1991/92 רשמה הישג שיא בגביע ההולנדי כאשר העפילה מליגת המשנה לחצי גמר הגביע, אז הודחה לאחר הפסד 0–3 לרודה. בין השנים 2001 ל-2008 נקראה הקבוצה סטורמווגלס טלסטאר ובשנת 2009 חזרה לשמה המקורי.

שחקנים בולטים בעבר
------------------

* הולנדהולנד גליינור פלט
* הולנדהולנד ג'ימי פלויד האסלביינק
* הולנדהולנד ירואן טסלר

מאמנים בולטים בעבר
------------------

ג'ק מנסל

תארים
-----

"rivals VSV"

* **גביע ההולנדי**
	+ *זכייה'* (1) 1937/38
		- סגנות (1) 1916/17

"טלסטאר ספורטקלאב"

* **אליפות ליגת המשנה**
	+ סגנות (1) 1963/64

קישורים חיצוניים
----------------

ויקישיתוף מדיה וקבצים בנושא **טלסטאר ספורטקלאב** בוויקישיתוף
* 

* אתר האינטרנט הרשמי של טלסטאר ספורטקלאב (בהולנדית)
* טלסטאר ספורטקלאב, ברשת החברתית פייסבוק

* טלסטאר ספורטקלאב, ברשת החברתית טוויטר

* טלסטאר ספורטקלאב, ברשת החברתית אינסטגרם

* פרופיל, באתר Transfermarkt

* פרופיל, באתר Soccerway

| הולנדהולנד ליגת המשנה ההולנדית, עונת 2023/2024 |
| --- |
| 

|  |
| --- |
| פנלו • דן האג • חרונינגן • דה חראפסחאפ • דן בוס • פ.צ. דורדרכט • פ.צ. איינדהובן • אמן • הלמונד ספורט • M.V.V מאסטריכט  נאק ברדה • רודה • טלסטאר ספורטקלאב • טופ אוס • וילם II • קמבור • יונג פ.צ. אוטרכט • יונג פ.ס.ו • יונג א.ז • אייאקס II |

 |
אלנילם מאיר את ערפילית ההחזרה NGC-1990 הסובבת אותו
**אלנילם** (בכתיב לועזי: **Alnilam**) או **ε באוריון** הוא הכוכב הרביעי בבהירותו בקבוצת הכוכבים אוריון והוא אחד הכוכבים הבהירים בשמים. זהו הכוכב האמצעי בחגורה של "אוריון", ממערב לאלניטק וממזרח למינטקה. מקור שמו של הכוכב הוא שיבוש של השם בערבית (النظام - אנ-ניזאם) שפרושו "מחרוזת הפנינים" - שם שמתייחס לצורת החגורה של אוריון. הכוכב נמצא בתוך ענן גז שמחזיר את אורו ויוצר סביבו ערפילית החזרה (NGC 1990).

אלנילם הוא כוכב התקן המגדיר את המחלקה הספקטרלית B0Ia.

תכונות
------

אלנילם הוא על-ענק כחול, מטיפוס ספקטרלי B0 Iab, המאיר בעוצמה של פי 31,000 מעוצמת ההארה של השמש בתחום האור הנראה ופי 375,000 אם כוללים את הקרינה העל-סגולה הנפלטת ממנו כתוצאה מהטמפרטורה הגבוהה במיוחד - כ-25,000 קלווין. הוא אחד מהכוכבים הבהירים הרחוקים ביותר - כ-1,300 שנות אור. מסתו העצומה כ-40 מסות שמש גורמת לקצב היתוך מימן גבוה במיוחד, כך שלמרות גילו הצעיר במונחים אסטרונומיים - כ-4 מיליון שנים בלבד, הוא כבר כילה למעשה את כל המימן שבליבתו של ויצא מן הסדרה הראשית בדרך להפוך לעל-ענק אדום ולאחר מכן לסיים את חייו בסופרנובה שאחריה יישאר ממנו חור שחור.

ספקטרום הפליטה של אלנילם פשוט יחסית ולכן מדידתו מאפשרת את ניתוח הרכב החומר הבין-כוכבי. בדומה לעל-ענקים אחרים, אלנילם מעיף גז לחלל מסביבו בקצב גבוה פי 20 מיליון מהשמש ובמהירות שמגיעה ל-2,000 ק"מ לשנייה.

קישורים חיצוניים
----------------

ויקישיתוף מדיה וקבצים בנושא **אלנילם** בוויקישיתוף
* אלנילם באתר של ג'ים קלר
* אלנילם בכוכבים גדולים
* אלנילם, בבסיס הנתונים SIMBAD לגרמי שמיים אסטרונומיים

הערות שוליים
------------

1. ↑  Make a Star Finder, NASA Space Place (באנגלית)

| הכוכבים הבהירים בקבוצת אוריון |
| --- |
| 

|  |  |
| --- | --- |
| α (ביטלג'וז) • β (ריג'ל) • γ (בלטריקס) • δ (מינטקה) • ε (אלנילם) • ζ (אלניטק) • ι (נאיר אל-סיף) • κ (סיף) • λ (מייסה) |  |

 |
**אלני ויטלי** (ביוונית: **Ελένη Βιτάλη**, נולדה ב-19 בספטמבר 1954) היא זמרת ומלחינה יוונית ממוצא צועני, הפעילה מתחילת שנות ה-70 של המאה ה-20.

ביוגרפיה
--------

אלני ויטלי נולדה באתונה למשפחת מוזיקלית, בעלת שורשים צועניים, ובילדותה חיה את אורח החיים הצועני הטיפוסי בנסיעות ברחבי המדינה. אביה, טקיס לווידאס, ניגן בסנטור ואמה, לוסי קאראג'ורג'יו, הייתה זמרת. בתחילת שנות ה-60 של המאה ה-20 היא החלה גם לנגן בסנטור, השתתפה בפסטיבל השירים בסלוניקי (עם השיר "בלי כסף") ונכנסה לתעשיית המוזיקה ביוון. היא התפרסמה לראשונה ב-1973, בדואט עם הזמרת סוטיריה בלו, בשיר "אף אחד לא יכול להיות סבלני" ("Δεν περισσεύει υπομονή"). אחר כך התפרסמה עם השיר "הציפורן שלי" ("Άι γαρούφαλό μου"), וכן באמצעות השתתפותה בפסטיבל מוזיקת העם "מנוליוס".

בתחילת שנות ה-80 של המאה ה-20, היא יצרה מוזיקה פופולרית ועבדה עם כריסטוס ניקולופולוס, טי סוקאס ואחרים. במקביל הקליטה גרסאות חדשות בסגנון רבטיקה לשירים פופולריים ושירי עם ישנים.

ב-1989 הקליטה ויטלי את הלהיט "מול מרפסת" וב-1993 את השיר "מי מפחד מווירג'יניה וולף" במילים ובלחן משלה, ובשנת 2000 הוציא את האלבום "ספוטלייט". היא הופיעה רבות ברחבי יוון וקפריסין, בשנים הראשונות של הקריירה שלה גם הופיעה בקונצרטים ברחבי העולם בקהילות של יוצאי יוון.

ביוני 2015 הופיעה בישראל יחד עם יורגוס דאלארס וגליקריה.

בינואר 2020 הופיעה בישראל עם תזמורת ירושלים מזרח ומערב.

חיים אישיים
-----------

בשנת 1975 היא נישאה למוזיקאי ואנגליס קסידי ובשנת 1976 ילדה את בנם ניק, שהוא כותב שירים ומפיק של מוזיקה יוונית.

קישורים חיצוניים
----------------

* אלני ויטלי, סרטונים בערוץ היוטיוב
* אלני ויטלי, במסד הנתונים הקולנועיים IMDb (באנגלית)
* אלני ויטלי, באתר אייטונס (באנגלית)
* אלני ויטלי, באתר ספוטיפיי
* אלני ויטלי, באתר AllMusic (באנגלית)
* אלני ויטלי, באתר MusicBrainz (באנגלית)
* אלני ויטלי, באתר דיזר
* אלני ויטלי, באתר Discogs (באנגלית)
* אלני ויטלי, באתר Genius
* אלני ויטלי, באתר SecondHandSongs

הערות שוליים
------------

1. ↑  עומר שומרוני, ‏מוזיקה יוונית - דאלארס, אלני ויטאלי וגליקריה על במה אחת, באתר גלובס, 18 ביוני 2015
2. ↑  שמואל סרדינס, תזמורת ירושלים מזרח ומערב תארח את הזמרת אלני ויטאלי באשדוד, באתר אשדוד נט, ‏6 בספטמבר 2019

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007403021405171
* ISNI: 0000 0004 0704 8242
* LCCN: no2011153137
* MusicBrainz: 32666cb7-cf0b-45a0-b275-d9fe2759d84c
* VIAF: 186942682
* WorldCat (עם VIAF): 186942682

 |
**גאורג ויכורה** (בגרמנית: **Carl Georg Wichura**;‏ 15 בדצמבר 1851 – 11 בדצמבר 1923) היה גנרל גרמני, שפיקד על כוחות במלחמת העולם הראשונה.

ביוגרפיה
--------

### קריירה מוקדמת

ויכורה נולד ב-15 בדצמבר 1851 ברטיבור, ובשנת 1872 התגייס לצבא הפרוסי והצטרף לרגימנט הרגלים ה-51 (שלזיה התחתית ה-4). ב-16 באוגוסט 1883 הוא הועלה לדרגת אובר לוטננט, וב-15 באוגוסט 1885 הוא הועבר לברומברג, שם שימש כקצין מטה של חטיבת הרגלים ה-8. ב-22 במרץ 1889 הוא הועלה לדרגת האופטמן, וכעבור שנה הוא הועבר לשטרסבורג, שם שימש כמפקד פלוגה ברגימנט הרגלים ה-143. ב-14 ביוני 1898 הוא הועבר להאגנאו, שם שימש כמפקד פלוגה ברגימנט הרגלים ה-137. ב-12 בספטמבר 1896 הוא הועלה לדרגת מיור, ולאחר מכן מונה למפקד הגדוד ה-3 ברגימנט הרגלים ה-143. ב-9 ביולי 1900 מונה ויכורה למפקד הגדוד ה-1 ברגימנט הרגלים ה-4 במזרח אסיה, איתו היה מעורב בדיכוי מרד הבוקסרים בסין, ועל כך עוטר בעיטור מסדר הנשר האדום עם חרבות.

ב-2 בספטמבר 1901 מונה ויכורה למפקד הגדוד ה-3 ברגימנט הרגלים ה-132, וב-18 באפריל 1903 הוא הועלה לדרגת אוברסט לוטננט. חודשיים לאחר מכן הוא הועבר למטה רגימנט הרגלים ה-113 (באדן ה-5) בפרייבורג. ב-22 באפריל 1905 הוא מונה למפקד פיקוד מחוז ברלין ה-1, וב-10 באפריל 1906 הוא הועלה לדרגת אוברסט. ב-17 בדצמבר 1908 הוא מונה למפקד רגימנט הגרנדירים ה-10 (שלזיה ה-1 - המלך פרידריך וילהלם השני. ב-18 בפברואר 1910 הוא מונה למפקד חטיבת הרגלים ה-23, וב-22 במרץ 1910 הוא הועלה לדרגת גנרל מיור. עם העברתו לפרנקפורט על האודר ב-1 באוקטובר 1912, הועלה ויכורה לדרגת גנרל לוטננט ומונה למפקד הדיוויזיה ה-5.

### מלחמת העולם הראשונה ואחריתו

עם פרוץ מלחמת העולם הראשונה, הייתה הדיוויזיה חלק מהקורפוס ה-3 בפיקוד אוואלד פון לוכו. הוא נערך בחזית המערבית במסגרת הארמייה הראשונה של אלכסנדר פון קלוק. הדיוויזיה נטלה חלק בקרבות מונס, לה קאטו ובקרב על המארן. בספטמבר 1915 הייתה אמורה הדיוויזיה להישלח לחזית המזרחית, אולם לבסוף נשארה ולחמה בקרב שמפאן השני. בפברואר 1916 לחמה הדיוויזיה בקרב ורדן, ולוחמיה השתתפו בכיבוש מצודת דואומון. ב-6 בספטמבר 1916 מונה ויכורה למפקד קורפוס המילואים ה-8, ובשנת 1917 לחם הקורפוס בקרב אראס. בשנת 1918 לחם הקורפוס במתקפת האביב הגרמנית, ולאחר מכן לחם נגד מתקפת מאה הימים של בעלות הברית, ועם סיום המלחמה פורק הקורפוס. ב-2 בינואר 1919 הועלה ויכורה לדרגת גנרל חיל הרגלים, וב-20 בספטמבר 1919 פרש ויכורה מתפקידו ופרש מהצבא. לאחר מכן הוא חי בפרנקפורט על האודר, עד מותו ב-11 בדצמבר 1923.

קישורים חיצוניים
----------------

ויקישיתוף מדיה וקבצים בנושא **גאורג ויכורה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 1050532384
* VIAF: 308207468
* WorldCat: viaf-308207468

 |
**גאורג סל** (בהונגרית: **Széll György**; באנגלית: **George Szell**;‏ 7 ביוני 1897 – 30 ביולי 1970) היה מנצח ומלחין אמריקאי, יליד הונגריה. הוא זכור כיום בעיקר בתקופת כהונתו הארוכה כמנצחה של תזמורת קליבלנד, משנת 1946 עד 1970 ובהקלטות של הרפרטואר הקלאסי המקובל, שעשה עם תזמורת קליבלנד ועם תזמורות אחרות. נאמר על גאורג סל, שמכל המנצחים היה לו "השרביט המחודד ביותר", משום שהתזמורות שלו התבלטו בדיוק של נגינתן.

קורות חיים
----------

סל נולד בבודפשט, אבל גדל בווינה. הוא למד בווינה ובלייפציג אצל אזביוס מנדיצ'בסקי (וכן, לתקופה קצרה, אצל מקס רגר). ריכרד שטראוס מינה אותו לעוזרו באופרה המלכותית של ברלין, משם המשיך למספר כהונות ניצוח ברחבי אירופה: בברלין, שטרסבורג (שם החליף את אוטו קלמפרר בתיאטרון העירוני), פראג, דרמשטאדט, דיסלדורף וגלאזגו, לפני שנעשה מנצח ראשי, בשנת 1924, של האופרה הממלכתית של ברלין (שהחליפה בינתיים את האופרה המלכותית). בשנת 1930 ניצח סל לראשונה בארצות הברית, על תזמורת סנט לואיס.

סל היה בארצות הברית כאשר פרצה מלחמת העולם השנייה, והוא נשאר והשתקע שם. משנת 1942 עד 1946 היה מנצח קבוע במטרופוליטן אופרה בניו יורק. בשנת 1946 התאזרח בארצות הברית וקיבל את משרת המנצח הראשי (מנהל מוזיקלי) של תזמורת קליבלנד. הוא החזיק במשרה זו עד מותו, בשנת 1970. מייחסים לו את העלאת קרנה של תזמורת קליבלנד, שהייתה תזמורת אזורית ברמה סבירה, לרמה בינלאומית. מסוף שנות החמישים עד מותו של סל נחשבה התזמורת לאחת המשובחות בעולם. לא זו בלבד שסל לקח את התזמורת למסעות שנתיים אל קרנגי הול ולחוף המזרחי, הוא אף הוביל אותה למסעותיה הבינלאומיים הראשונים באירופה, בברית המועצות, באוסטרליה וביפן.

סל יצר קשרים טובים עם תזמורת הקונצרטחבאו באמסטרדם, שם היה מנצח אורח תדיר, וכן הרבה להופיע בפסטיבל זלצבורג. בשנות חייו האחרונות שימש גם כיועץ מוזיקלי לפילהרמונית של ניו יורק.

עבודתו של סל כמלחין ידועה פחות. נוסף לכתיבת יצירות מקוריות, עיבד את רביעיית המיתרים מס' 1 של סמטנה, "מתוך חיי", לתזמורת.

קישורים חיצוניים
----------------

ויקישיתוף מדיה וקבצים בנושא **גאורג סל** בוויקישיתוף

* גאורג סל, במסד הנתונים הקולנועיים IMDb (באנגלית)
* גאורג סל, באתר ספוטיפיי
* גאורג סל, באתר AllMusic (באנגלית)
* גאורג סל, באתר MusicBrainz (באנגלית)
* גאורג סל, באתר Discogs (באנגלית)
* גאורג סל, באתר "Find a Grave" (באנגלית)
* גאורג סל, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007284366205171
* BIBSYS: 99060475
* BNE: XX853280
* BnF: cb13900239q (data)
* CiNii: DA05373082
* GND: 134535383
* ICCU: UFIV105796
* ISNI: 0000 0001 1022 5666
* LCCN: n83040082
* LNB: 000111558
* MusicBrainz: 642116e0-69e6-48a8-a19d-f272cb5b7756
* NKC: pna2005262078
* NLA: 35801750
* NLK: KAC201634923
* NLP: A22447428
* NSK: 000062739
* NTA: 070771170
* RERO: 02-A003882209
* SNAC: w65q4tbj
* SUDOC: 078770947
* Trove: 1093763
* VIAF: 22328932
* WorldCat: viaf-160691004

 |
מיניאטורה של "תמסחי ביבים" בארצות הברית
"**תמסחי ביבים**" או "**תניני ביבים**" הם תנינאים שעל פי האגדה האורבנית שורצים בתעלות הביוב של ניו יורק.
על פי האגדה הובאו לניו יורק אליגטורי מחמד קטנים מפלורידה ונמכרו במגזר הפרטי. עם התבגרותם נזרקו התמסחים לאסלה על ידי בעליהם ודרכה הגיעו אל הביוב, שם על פי האגדה נטעו את משכנם והם מתרבים עד עצם היום הזה. לאגדה האורבנית אין יסוד במציאות, בין השאר בשל הבדלי הטמפרטורות בין פלורידה וניו יורק, תרביות החיידקים במערכות הביוב, והיעדר עדות כלשהי לקיומם של תנינאים במערכות הביוב.

היסטוריה
--------

שורשה של האגדה בשנת 1927, בה פורסם בתאריך ה-4 בספטמבר בטיים מגזין של ניו-יורק כי בנחל שעלה על גדותיו נמצא תנין. לאחר מכן התברר כי התנין נמלט כמה חודשים קודם לכן מנחל בשטחו של אדם בשם ד"ר פ.א. פולר. פרסומים על גילוי תנינים נוספים באזור ניו יורק רווחו בשנים שלאחר מכן, אך מערכת הביוב אוזכרה לראשונה כשטיים מגזין פרסם ידיעה כי כמה ילדים שפינו שלג לתעלות הביוב ראו תנין באורך 1.8, כשזה ניסה לחמוק לתעלות הביוב. הילדים תקפו את התנין באתי חפירה והרגו אותו. ההשערה הייתה כי התנין נפל מספינה, שחה אל החוף ומצא את הכניסה לביוב.

### כיצד בכל זאת הפכה לאגדה רווחת?

בשנת 1959 הוציא הסופר רוברט דליי ספר בשם World Beneath The City (עולם מתחת לעיר), המספר את סיפורו של טדי מאי (הממונה על ביבי ניו יורק עד לשנת 1955), שלפיו פקחי הביבים דיווחו על הימצאותם של תנינים במערכת הביוב בסביבות 1935. פרט לכך, אין הספר מתארך אירועים נוספים, כמו כליאת התנינים או הפגיעה בהם. דליי טען כי פגש את מאי כשזה היה בן 84, עשרים שנים אחרי האירועים, אך דמיונו העשיר של מאי ונטייתו לסיפורי בדיון גרמו לרוב חוקרי הסיפור לדחות את טענתו. 

לבושה המודרני של האגדה האורבנית שייך בעיקרו לסופר תומאס פינצ'ון, שברומן V, שפרסם בשנת 1963, ברא בדמיונו את עיקר פריטי האגדה: תנינים קטנים מפלורידה, שנרכשו כחיות מחמד, חמקו אל מערכות הביוב ומאז הם חיים שם. פינצ'ון דמיין אליגטורים עיוורים ולבקנים, בהם נלחמת "סיירת אליגטורים" חמושה ברובים ארוכי קנה ורבי עצמה. פרי דמיונו של פינצ'ון זכה לפופולריות רבה בשנות השישים, אז צברה האגדה האורבנית תנופה של ממש.

בתרבות הפופולרית
----------------

סרט הקולנוע "Alligator" משנת 1980 מבוסס על אגדת תמסחי הביבים. לסרט יצא סרט המשך ישירות לווידאו בשם "Alligator II: The Mutation" בשנת 1991.

ראו גם
------

* צבי הנינג'ה (סיפור בעל השראה והשפעה ניכרת מאגדת התמסחים בביבים)
**גאורג פון ביסמרק** (בגרמנית: **Georg von Bismarck**‏; 15 בפברואר 1891 – 31 באוגוסט 1942) היה גנרל גרמני במלחמת העולם השנייה.

ביוגרפיה
--------

### קריירה מוקדמת

ביסמרק נולד ב-15 בפברואר 1891 בקיסטרין, לאדון היער הממלכתי קלאוס פון ביסמרק וואלי וייט (לבית בריסטר). בשנת 1910 הוא התגייס לצבא הקיסרות הגרמנית, והצטרף לרגימנט ההוסארים ה-6 (שלזיה ה-2 - הגראף גצן), עמו לחם במלחמת העולם הראשונה. על פעולותיו בקרבות הוא עוטר בעיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות וצלב הכבוד של מלחמת העולם 1914/1918.

לאחר המלחמה הוא נותר ברייכסווהר, מילא בו תפקידי פיקוד ומטה. בשנת 1938 הוא הועלה לדרגת אוברסט, ומונה למפקד רגימנט רובאי הפרשים ה-7.

### מלחמת העולם השנייה ואחריתו

במהלך מלחמת העולם השנייה השתתף ביסמרק בפלישת גרמניה הנאצית לפולין בספטמבר 1939, כחלק מהדיוויזיה הקלה ה-2. ב-28 בפברואר 1940 שונה הרגימנט שלו לרגימנט הרובאים ה-7, ובמהלך המערכה על צרפת ועל ארצות השפלה בשנת 1940 הוא לחם עמו כחלק מדיוויזיית הפאנצר ה-7 של ארווין רומל, וב-29 בספטמבר 1940 הוא קיבל את עיטור צלב האבירים של צלב הברזל.

בשנת 1941 הוא מונה למפקד דיוויזיית הפאנצר ה-20 החדשה. הוא הוביל את האוגדה במבצע ברברוסה בחזית המזרחית כחלק מקבוצת ארמיות מרכז. בינואר 1942 הוא הועבר לאפריקה לשרת באפריקה כמפקד דיוויזיית הפאנצר ה-21, כאן שירת שוב תחת רומל, וב-1 באפריל אותה שנה הוא הועלה לדרגת גנרל מיור. ביסמרק נהרג על ידי מוקש בעת שהוביל את דיוויזיית הפאנצר ה-21 בקרב עלאם אל חלפה, ב-31 באוגוסט 1942, ולאחר מותו הוא הועלה לדרגת גנרל לויטננט.

קישורים חיצוניים
----------------

ויקישיתוף מדיה וקבצים בנושא **גאורג פון ביסמרק** בוויקישיתוף
* גאורג פון ביסמרק, באתר "Find a Grave" (באנגלית)

הערות שוליים
------------

1. ↑  Lewin p. 157
פירוש נוסף ערך זה עוסק באיים בארכיפלג סנטוריני שביוון. אם התכוונתם למשמעות אחרת, ראו איי כריסטיאניה.

תצלום אוויר של הארכיפלג
**איי כריסטיאניה** או **איי כריסטיאנה** (מיוונית: **Χριστιανά Θήρας**) היא קבוצת איים בה שלושה איים וולקניים באיים קיקליאדים שביוון.

גאוגרפיה
--------

האיים ממוקמים 16 קילומטרים דרומית - מערבית לקבוצת איי סנטוריני והם נחשבים חלק מהארכיפלג של סנטוריני. 

קבוצת האיים מורכבת מהאיים כריסטיאני (**Χριστιανή**, הגדול שבהם), אשטי (**Εσχάτη**) ואסקניה (**Ασκανιά**). שטח האי כריסטיאני הוא כ- 2.35 קמ"ר.

היסטוריה
--------

באי כריסטיאני ישנם שרידים של התיישבות אנושית מהתקופה הנאוליתית. איי כריסטינה אינם מיושבים מאז שנות התשעים של המאה התשע עשרה. תושבי האיים עסקו בחקלאות לפני עזיבת האיים. באיים נותרו שרידים של הכפרים, הדרכים ששימשו את התושבים, ואף כנסייה אחת. כמו כן באיים שרידי יישובים מימי הביניים.

באמצע שנות השבעים, האי הגדול ביותר, כריסטיאני, נחשב על ידי נאט"ו כאתר מתאים לבסיס צבאי שנועד להכיל סילו לטילים, אך זה מעולם לא נבנה. 

כיום האיים הם בבעלות פרטית והגישה הציבורית אליהם מוגבלת.

לקריאה נוספת
------------

• Walter L. Friedrich, **Santorini: Volcano, Natural History, Mythology**, P 14

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **האי כריסטיאני באיי כריסטיאניה** |

* גאוגרפיה של ארכיפלג סנטוריני
* תצלום אוויר של הארכיפלג

הערות שוליים
------------

1. 1 2 3  גאוגרפיה של סנטוריני
2. ↑  אוכלוסיית האיים כיום
3. 1 2 3  ראו ב"לקריאה נוספת" בספרו של Walter L. Friedrich
**דניאל גאורגה פרסקיב** (ברומנית: **Daniel George Paraschiv**; נולד ב-24 באפריל 1999 בבראשוב שברומניה) הוא כדורגלן רומני המשחק בעמדת החלוץ בקבוצת הרמנשטאדט מליגת העל הרומנית ובנבחרת רומניה.

קריירת מועדונים
---------------

פרסקיב גדל במחלקת הנוער של בראשוב. הוא החל את הקריירה המקצוענית שלו בקבוצות לוקאפרול אוראדיה וויטורול טרגו ז'יו מליגת המשנה הרומנית.

ב-1 ביולי 2021 חתם פרסקיב בצ'.פ.ר. קלוז' מליגת העל הרומנית, ממנה הושאל לוולונטר מליגת העל הרומנית, ולהרמנשטאדט מליגת המשנה הרומנית, איתה העפיל לליגת העל הרומנית. ב-1 ביולי 2022, לאחר ההעפלה לליגת העל הרומנית, חתם על חוזה קבוע בהרמנשטאדט.

קריירה בינלאומית
----------------

ב-20 בנובמבר 2022 ערך פרסקיב את הופעת הבכורה שלו בנבחרת רומניה, בניצחון 0–5 על נבחרת מולדובה במשחק ידידות. במשחק זה הבקיע את שער הבכורה שלו בנבחרת.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"דניאל פרסקיב"**.
**איי חַוואר** (בערבית: **جزر حوار**) הוא ארכיפלג בבחריין המונה שלושים ושישה איים מדבריים. הם ממוקמים סמוך לחופה המערבי של קטר, במזרח מפרץ בחריין שבמפרץ הפרסי.

גאוגרפיה
--------

האיים מרוחקים כ-1.1 קילומטרים מקטר, וכ-16 ק"מ מהאיים המרכזיים של בחריין. למרות קרבתם היחסית לקטר, משתייכים האיים לבחריין. השליטה באיים הייתה במחלוקת בין המדינות, עד שנפתרה בשנת 2001. בעבר היו האיים יחידה מנהלית נפרדת במחוזות בחריין, אך כיום הם משתייכים למחוז הדרומי.

שטח האיים הוא 50.6 קמ"ר. האי הראשי הוא חוואר, אורכו 18 ק"מ ורוחבו נע בין 5.2 ל-0.9 ק"מ. לפי מפקד האוכלוסין שנערך בשנת 2011, התגוררו באיים 3,875 תושבים.

בשנת 1997 הוכרזו האיים כאתר ראמסאר על פי אמנת ראמסאר. בשנת 2002 ניסתה ממשלת בחריין לפעול להכרזת הארכיפלג כאתר מורשת עולמית, בשל הסביבה הייחודית ובית הגידול למינים בסכנת הכחדה. האיים מהווים בית גידול למינים רבים של ציפורים, בעיקר לקורמורן סוקוטרה. באיים מצויים עדרים של ראם לבן וצבי החול, ובחופים הסמוכים מצויה אוכלוסייה גדולה של תחש המשכן.

בתחילת המאה ה-19 התגוררו באיים בדואים משבט דאוואסיר. האיים נסקרו לראשונה בשנת 1820, אז נקראו בשם "איי וורדן", והיו בהם שני כפרים. כיום מרבית האיים אינם מיושבים, מלבד חיל מצב ובית מלון באי הראשי. האיים מהווים אתר פופולרי לצוללנים ולצפרים. הגישה מוגבלת לחלק מהאיים.

קישורים חיצוניים
----------------

ויקישיתוף מדיה וקבצים בנושא **איי חוואר** בוויקישיתוף
* אתר מידע על איי חוואר (באנגלית)
* Hawar Islands Protected Area: Management Plan, 2003
* Case concerning maritime delimitation and territorial questions between Qatar and Bahrain. ICJ. 16 March 2001
**דניאל קמלה** (באנגלית: **Danielle Kamela**; נולדה ב-18 במרץ 1988) היא מתאבקת אמריקאית. היא מוכרת בעיקר בשל תקופתה בארגון ההיאבקות WWE, שבו הופיעה תחת שם הבמה **ונסה בורן**.

החיים שלפני
-----------

קמלה נולדה לאם סמואנית ואבא אמריקאי. את לימודיה קיימה באוניברסיטת אריזונה. לפני קריירת ההיאבקות שלה, שימשה כמעודדת של קבוצת ה-NBA פיניקס סאנס וקבוצת ה-NFL, אריזונה קרדינלס.

קריירת היאבקות מקצועית
----------------------

### Knokx Pro Entertainment‏ (2016)

קמלה אומנה על ידי ריקישי וגנגרל בארגון Knokx Pro Entertainment. את הופעת הבכורה שלה ערכה ב-26 במרץ 2016 תחת השם דניאל.

### WWE

#### NXT‏ (2016–2021)

ב-12 באפריל 2016 נודע שקמלה חתמה על חוזה עם ה-WWE, שם נשלחה למתחם הפיתוח של ה-Performance Center באורלנדו, פלורידה.

את הקרב הטלוויזיוני הראשון שלה ערכה ב-5 באוקטובר בהפסד לפייטון רויס. ב-19 באוקטובר התאבקה נגד ניקי קרוס והפסידה לה, אך לאחר הקרב קרוס תקפה את קמלה והחלטת השופט הייתה להפוך את תוצאת הקרב ולזכות את קמלה כמנצחת של הקרב.

ב-28 ביוני קמלה התחרתה תחת שם הבמה החדש שלה **ונסה בורן**, בקרב העפלה לטורניר הנשים לזכר מאי יאנג, שבו ניצחה את ג'יימי האשי. ב-13 ביולי היא הודחה כבר בסיבוב הראשון של הטורניר על ידי סרינה דיב. ב-27 בספטמבר הפסידה לליב מורגן. ב-21 בפברואר 2018 הפסידה בורן לניקי קרוס. חודש לאחר מכן, בורן נוצחה על ידי קיירי סיין. ב-9 במאי בורן נוצחה על ידי דקוטה קאי, לאחר הקרב הותקפה על ידי אלופת הנשים של NXT, שיינה בייזלר. ב-11 ביולי הפסידה בורן לקיירי סיין. ב-8 באוגוסט הפסידה בורן לטיינרה קונטי בקרב העפלה לטורניר הנשים לזכר מאי יאנג. ב-26 בספטמבר, בורן הפסידה לאלופת הנשים של NXT, קיירי סיין, בקרב שאינו היה על התואר. ב-28 בנובמבר, קמלה נוצחה על ידי מיה יים. ב-27 בפברואר, בורן חברה לשורות אלייה וביחד הן גברו על טיינרה קונטי וזאיה לי. ב-27 במרץ, בורן ואלייה התחרו נגד קייסי קטנזארו ולייסי ליין בקרב שהסתיים ללא הכרעה. ב-24 באפריל, בורן ואלייה הפסידו לקנדיס לאריי וקייסי קטנזארו. ב-15 במאי, בורן ניצחה את ג'סי. ב-27 בנובמבר, בורן הפסידה לזאיה לי.

קישורים חיצוניים
----------------

* 

* אתר האינטרנט הרשמי של דניאל קמלה
* דניאל קמלה, ברשת החברתית טוויטר

* דניאל קמלה, ברשת החברתית אינסטגרם

* דניאל קמלה, באתר WWE.com להיאבקות מקצועית

* דניאל קמלה, באתר Online World of Wrestling

הערות שוליים
------------

1. ↑  מתחם הפיתוח מקבל קבוצה של מגויסים חדשים
**מלחמת אתיופיה–אדאל** הייתה מלחמה שהתרחשה בין האימפריה האתיופית, שנעזרה באימפריה הפורטוגזית, לבין סולטנות אדאל, בעלת בריתה של האימפריה העות'מאנית. המלחמה התרחשה בין 1529–1543. מלחמה זו הייתה המלחמה המודרנית הראשונה של אתיופיה, בה היא השתמשה לראשונה בנשק חם - תותחים ורובים, יחד עם כלי נשק מסורתיים כגון חרבות, חניתות וקשתות.

רקע
---

כאשר האימאם אחמד אבן איברהים אל-גאזי (מוכר יותר בשם **אחמד גראן**) הצליח להשתלט על אדאל, לאחר שהרג את סולטאן אדאל אבו בכר אבן מוחמד, הוא מינה את אחיו של הסולטאן לשעבר עומר דין לסולטאן החדש. בעקבות שליטתו של האימאם גראן באדאל הוא איחד את השבטים המוסלמים במזרחה של אתיופיה והכריז על ג'יהאד כנגד האימפריה האתיופית בראשות הקיסר דווית השני, כנקמה על הפלישה האתיופית הקודמת לאדאל ומותו של חותנו האמיר מחפוז בשנת 1517. גראן נתמך לא רק על ידי מוסלמים אלא גם על ידי הכנסייה האורתודוקסית האתיופית וביתא ישראל שהתנגדו לשלטונו של דווית השני.

המלחמה
------

הצבא של גראן נכנס לראשונה לאתיופיה בשנת 1529. שני הצבאות נפגשו בקרב שימברה קורה, קרב בו הפסידה אתיופיה למרות מספר החיילים הרב שלה, מכיוון שאדאל השתמשה בנשק חדיש שהגיע מבעלי בריתה העות'מאנים. לאחר הקרב הראשון וניצחון אדאל המשיך הצבא המוסלמי לתוך שטח אתיופיה, שם נערך קרב אנטוקיך. בקרב זה חיילים אתיופים רבים ברחו בגלל כלי הנשק החדישים שהפחידו אותם. ההתנגשות הבאה בין הצבאות הייתה בקרב אמבסאל ב-28 באוקטובר, ושוב צבא אדאל ניצח. שלושת הניצחונות איפשרו למוסלמים להיכנס ללב האימפריה האתיופית (רמת אתיופיה), כאן הם החלו לשרוף כנסיות רבות, כתבי קודש רבים ולאסלם את אזרחי האימפריה. צבא אתיופיה היה חלש, האתיופים לא ניסו להילחם שוב והמוסלמים שטפו את אתיופיה והגיעו עד תיגראי שבצפון. בשנת 1541 הקיסר דווית השני נפטר ויורש העצר מינאס נלקח בשבי על ידי המוסלמים. ב-1543 כוחות גרילה אתיופים ניצחו את המוסלמים, כשהם נעזרים בכוחות פורטוגזים בראשות כריסטובאו דה גאמה (בנו של הספן הנודע ואסקו דה גאמה). הפורטוגזים הביאו איתם כ-400 רובאים, והצי הפורטוגזי חסם את האזור לשיט ומנע העברת אספקה צבאית לאדאל על ידי העות'מאנים. הקרב האחרון של המלחמה היה קרב ווינה דגה שבו גראן נהרג.

הערות שוליים
------------

1. ↑  בתחילה לצד המוסלמים ובהמשך לצד הנוצרים.
2. ↑  בתחילה לצד המוסלמים ובהמשך לצד הנוצרים.
3. ↑  "היסטוריה מקומית באתיופיה" אתר אינטרנט של המכון הנורדי האפריקאי

|  |
| --- |
|  **הסכסוך האתיופי-סומלי** |
| **מקור הסכסוך** |
| **היסטורי**: מלחמת אתיופיה–אדאל |
| **אישים**: מנליק השני • אחמד גראן |
| **שטחים במחלוקת**: מחוז סומלי (אוגדן • האאד) |
| **מלחמות** |
| **התנגשויות**: המלחמה האנגלו-סומלית • התנגשות הגבול של 1964מלחמת אוגדן • התנגשות הגבול של 1982המלחמה בסומליה • המאבק באוגדן |
| **מעורבים**: ברית המועצות • ארצות הברית • בריטניה • איטליה • צרפת |
|  |
| **ראו גם: היסטוריה של סומליה והיסטוריה של אתיופיה** |

| מלחמת אתיופיה–אדאל |
| --- |
| 

|  |
| --- |
| שימברה קורה • אנטוקיך • אמבסאל • סחרת • בסאנתה • ג'רטה • קרב סאמיאן • וופלה • ויינה דגה |

 |
**האפגאני** (באנגלית: **The Afghan**) הוא ספר מאת הסופר הבריטי פרדריק פורסיית'. הספר עוסק בלוחמה בטרור שמנהלות ארצות הברית ובריטניה כנגד אל-קאעידה. בספר חוזר המחבר לחלק מן הדמויות בספרו אגרוף האל. שם הספר נגזר כך שגיבור הספר מתחזה למחבל אפגני.

עלילה
-----

במטרה לסכל פיגוע ראווה שמתכנן ארגון אל-קאעידה מתייעצים אנשי ה-CIA וה-SIS בד"ר טרי מרטין, מזרחן מומחה לגבי הרמז היחיד שלהם, שם קוד המבצע- אל-ישרא. לאחר שלא הצליחו לפענח שום פרטים ברורים על המבצע פולט בטעות טרי במחשבה כי לא שומעים אותו כי אחיו הגדול, מייק יהיה האדם המושלם להסתנן אל אל- קאעידה כסוכן סמוי בתור בעל ניסיון מבצעי באפגניסטן, הבקי בדרכי האסלאם כמו גם דובר פאשטו ובעל מיומנות גבוהה כלוחם. 

מייק מרטין הוא קולונל בדימוס בצבא הבריטי. בשנת 1980 התגייס לצבא והתנדב לרגימנט המוצנח. בצנחנים עבר מרטין הכשרה כלוחם וקורס קצינים. כמפקד מחלקה בגדוד הצנחנים ה-3 לחם מרטין במלחמת פוקלנד ולאחריה התנדב לרגימנט ה-SAS. מרטין שימש כמפקד צוות ביחידה ובהמשך נשלח כסוכן של המודיעין הבריטי לאפגניסטן להדריך את המוג'הידין בשימוש בנשק מערבי שסופק להם במלחמתם כנגד ברית המועצות. בשהותו שם פגש מרטין את אחמד שאה מסעוד, הרופא המנתח איימן א-זוואהירי וה"שייח'"אוסאמה בן לאדן כאשר את השניים האחרונים פגש כאשר הציל את חייו של הנער האפגאני שאליו גורלו נשאר קשור. בהמשך לחם מרטין במלחמת המפרץ, הן כסוכן חשאי של המודיעין הבריטי והן במשימה עבור השירות האווירי המיוחד. לאחר פיגועי 11 בספטמבר לחם מרטין במלחמת אפגניסטן. בתום שירות זה פרש לגמלאות. לאחר ששקל את פנייתם מסכים מרטין לקחת על עצמו את המשימה ומתחזה לאותו אפגאני, אותו נער נהפך לאחר כל אותן שנים לחבר בטליבאן בעקבות חייו הקשים באפגניסטן מוכת הקרבות.

קישורים חיצוניים
----------------

* הספר "האפגאני", באתר "סימניה".
* האפגאני, באתר OCLC (באנגלית)

הערות שוליים
------------

1. ↑  פרדריק פורסיית', "**האפגאני**",הוצאת שלגי, 2007, עמודים 73-76.
**ג'ון אדוארד פק** (באנגלית: **J. Eddie Peck**; נולד ב-10 באוקטובר 1958) הוא שחקן אמריקאי.

ביוגרפיה
--------

פק נולד בלינצ'בורג ולאחר מכן עבר למיזורי. בתיכון היה חבר בנבחרת הטניס של בית הספר. הוא סיים תואר בשיווק באוניברסיטה הדרומית של מיזורי (Missouri Southern State University).

בתחילת עבודתו כשחקן הופיע במספר סדרות טלוויזיה וביניהן הדרך לגן העדן ואביר על גלגלים.

ב-1986 שיחק בסרט הפעולה "Dangerously Close" לצד קארי לוול.

בשנים 1988–1989 גילם את אחד המאהבים של אלקסיס באופרת הסבון שושלת.

ב-1987 הופיע בסרט "Breaking Home Ties", אשר לקח השראה מציור באותו שם של נורמן רוקוול.

ב-1990 גילם מורה בבוורלי הילס בסרט "Lambada" לצד מלורה הארדין, אותו ביים יואל זילברג והפיק יורם גלובוס.

בשנים 1991–1992 שיחק באופרת הסבון ימי חיינו.

ב-1992 שיחק בסרט הטלוויזיה "To Grandmother's House We Go", כשליח המתאהב באמם של מרי קייט ואשלי אולסן.

הוא הנחה את תחרות מיס ארצות הברית 1998.

בשנים 2000–2003 שיחק בתפקיד מרכזי בכל ילדיי.

בשנים 2006–2008 שיחק בסדרת המדע הבדיוני קייל XY.

ב-2009 גילם מאמן בפרק של ג'ורדן וזהו.

חיים אישיים
-----------

ב-1989 נישא ולו שני בנים.

קישורים חיצוניים
----------------

* ג'יי אדי פק, במסד הנתונים הקולנועיים IMDb (באנגלית)
* ג'יי אדי פק, באתר AllMovie (באנגלית)
* ג'יי אדי פק, באתר Rotten Tomatoes (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX4836327
* ISNI: 0000 0000 7208 5411
* LCCN: no2015039849
* VIAF: 100935314
* WorldCat: lccn-no2015039849

 |
בתכנות, **hard coding** (**הארד קודינג**; בתרגום מילולי: "**תכנות נוקשה**") היא הכללה ישירה בקוד המקור או בקובץ ההרצה של התוכנית, של מה שעשוי להחשב (אולי רק בדיעבד), כמה שנכון יותר שיתקבל בצורה של נתוני קלט או דרך קובץ קונפיגורציה; או השימוש בנתונים קבועים מראש, במקום לקבל את הנתונים ממקורות חיצוניים.

Hard coding נחשב ל-anti-pattern - שיטת עבודה הנחשבת כלא יעילה או לא פרודוקטיבית (בניגוד ל-design pattern). שימוש ב-hard coding דורש לשנות את קוד המקור בכל פעם שרוצים לשנות את נתוני הקלט, בעוד שלמשתמש הקצה כנראה יהיה נוח יותר לשנות פרטים מסוג כזה בדרך שונה, מחוץ לתוכנית עצמה.

לעיתים נדרש שימוש ב-hard coding. ייתכן שמתכנת יידרש לשחרר גרסת תוכנה עוד לפני שהספיק לפתח ממשק משתמש דינמי, ואז הוא יוציא גרסת תוכנה שכוללת hard coding. בדרך כלל זהו פתרון זמני לטווח קצר, אבל הוא מאפשר לספק קוד בתנאיי לחץ זמן. מאוחר יותר יבוצע soft-coding, מה שיאפשר למשתמש הקצה להעביר לתוכנה פרמטרים ובכך להשפיע על תוצאות הריצה שלה.

דוגמאות
-------

לדוגמה, במקרה והתוכנית עושה שימוש במחרוזת המציינת את המיקום של קובץ שהתוכנית עושה בו שימוש, ניתן להימנע מ-hard coding של נתיב לקובץ מסוים, על ידי יצירת משתנה בשם `filePath`, ולאפשר למשתמש לקבוע את הערך שלו על ידי שימוש בחלון "עיון..." (browse for file), המאפשר לו לבחור את הקובץ.

במקרים רבים, ערך hard-coded יחיד, כמו גודל של מערך, עשוי להופיע כמה פעמים בקוד המקור של התוכנית. ערך כזה מכונה "מספר קסם". לעיתים קרובות זה יכול לגרום לבאגים בתוכנה במידה ומשנים חלק מהמופעים של הערך הזה, אבל לא את כולם. באג כזה קשה לאיתור והוא עשוי להישאר בתוכנית לאורך זמן. בעיה דומה יכולה להגרם אם אותו ערך hard-coded משמש כערך עבור יותר מפרמטר אחד. לדוגמה, הגדרה של מערך בגודל 6, ואורך מינימלי של מחרוזת של 6 תוים. מתכנת עשוי בטעות לשנות את כל המופעים של הערך (לעיתים קרובות על ידי שימוש באפשרות "חפש-והחלף" של עורך הטקסט), מבלי לבדוק בקוד כדי לראות מה השימוש שנעשה בכל אחד מהמופעים של הערך. ניתן להימנע משתי השגיאות על ידי שימוש בקבועים (constants), המשייכים שמות לערכים, ואז להשתמש בשמות של הקבועים בכל פעם שעושים שימוש באותו ערך בקוד.

כתוביות מובנות בסרט גם נקרא hardcoded subs.

ראו גם
------

* מספר קסם (תכנות)
**סופווית' קאמל** (באנגלית: **Sopwith Camel**) היה מטוס קרב דו-כנפי בריטי ששירת בסוף מלחמת העולם הראשונה ויוצר על ידי "סופווית' אוויאיישן קומפני". למרות הקושי היחסי בשליטה בו, טייסים מנוסים ראו בו כלי תמרון מעולה ללא מתחרים. הוא התפרסם במספר ההפלות הגבוה שלו - 1,294 - יותר מכל מטוס אחר של מדינות ההסכמה במלחמת העולם הראשונה. מחקרים מאוחרים יותר טוענים שהמספר גבוה הרבה יותר והוא קרוב ל-3,000[דרוש מקור]. נעשה בו שימוש גם לתקיפות קרקע, בעיקר בסוף המלחמה, עת מטוסים חדישים יותר עלו עליו ביכולותיהם והוא איבד את יתרונו.

תכנון וייצור
------------

רישום של המטוס מזוויות שונות
טיסת המבחן הראשונה של אבטיפוס הקאמל הייתה ב-22 בדצמבר 1916. הקאמל היה מיועד להחליף את הסופווית' פאפ ולכן הכינוי שלו בשלב הפיתוח היה "ביג פאפ". המנוע היה מכוסה באלומיניום, תא הטייס כוסה בעץ לבוד וגוף המטוס, הכנפיים והזנב כוסו בבד. שני מקלעי ויקרס מתואמים בקוטר 7.7 מ"מ היו מותקנים בקדמת תא הטייס. מעטפת אווירודינמית שהורכבה על המקלעים, יצרה כמין בליטה או דבשת שהובילה לשמו של המטוס, "קאמל", דהיינו גמל. בניגוד לקודמו הסופווית' פאפ או לסופווית' טריפליין, הקאמל לא נבנה במחשבה על נוחות הטייס. יכולת התמרון הגבוהה של הקאמל והקושי בשליטה בו נגרמו בשל ריכוז 90 אחוז ממשקל המטוס (הטייס, המנוע, הדלק והחימוש) בשני המטרים הקדמיים שלו. במהרה צבר הקאמל מוניטין גרועים אצל פרחי הטייס. בנוסף, היה מנוע הקאמל רגיש לתערובת הדלק בה הוזן וטעות בתערובת עלולה הייתה לגרום לו להשתנק ולכבות בשעת המראה. כמו כן, היה מכל דלק מלא מדי עלול לשנות את מרכז הכובד של המטוס ולהביא גם הוא להתרסקויות בשעת המראה.

מפעילות
-------

* בריטניהבריטניה בריטניה
* אוסטרליהאוסטרליה אוסטרליה
* ארצות הבריתארצות הברית ארצות הברית
* בלגיהבלגיה בלגיה
* אסטוניהאסטוניה אסטוניה
* קנדהקנדה קנדה
* יווןיוון יוון
* פוליןפולין פולין
* לטביהלטביה לטביה
* הולנדהולנד הולנד
* שוודיהשוודיה שוודיה

קישורים חיצוניים
----------------

ויקישיתוף מדיה וקבצים בנושא **סופווית' קאמל** בוויקישיתוף
* מאמר במגזין פלייט, חלק א'
* מאמר במגזין פלייט, חלק ב'
* אוסף תמונות של הקאמל

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007293653505171
* LCCN: sh85019110
* NKC: ph527839

 |
**דניאל קרגנין** (באנגלית: **Daniel Cargnin**; נולד ב-20 בדצמבר 1997) הוא ג'ודוקא ברזילאי המתחרה בקטגוריית המשקל עד 66 ק"ג. קרגנין הוא זוכה מדליית הארד מאולימפיאדת טוקיו (2020).

קריירה
------

קרגנין נחשף בגיל שש לעולם הג'ודו. הוא החל להתבלט בענף זה בגיל 13, אך בד בבד שיחק כדורגל, כשהיה המגן הימני של בתי הספר של גרמיו. סוגיה זו אילצה אותו לבחור להשתתף בענף אחד בלבד, שבסופה התגלתה הבחירה בענף הג'ודו.

מאז שנת 2015, דניאל השתתף בתחרויות עבור הנבחרת הצעירה והבוגרת של ברזיל. אבל שנתיים לאחר מכן, לאחר שזכה במדליית הזהב באליפות העולם לנערים בזאגרב, קרגין הפך לבחירה המרכזית של הנבחרת בקטגוריית משקל זו, כל זה בגיל 20 בלבד. קרגנין זכה במדליות זהב באליפויות הג'ודו הפאן-אמריקאית בלימה 2019 ובגוודלחרה 2020.

ביוני 2021, קרגנין נכלל בסגל המשלחת הברזילאית לאולימפיאדת טוקיו (2020). באולימפיאדה זו, קרגנין העפיל לשלב חצי הגמר לאחר שרשם ניצחונות על מוחמד עבדלמאווגוד המצרי, דניס ויירו המולדבי ומנואל לומברדו האיטלקי. לעומת זאת, הוא הפסיד בשלב חצי הגמר להיפומי אבה היפני, שזכה בסופו של דבר במדליית הזהב; כתוצאה מכך, הוא נשר לקרב על מדליית הארד של בית הניחומים. בקרב זה, קרגנין ניצח בווזארי את ברוך שמאילוב מישראל וכתוצאה מכך זכה במדליית הארד.

זכיות בתחרויות מהסבב העולמי
---------------------------

| שנה | קטגוריה | עיר | מדינה |
| --- | --- | --- | --- |
| 2019 | גראנד סלאם | ברזיליה | ברזילברזיל ברזיל |

קישורים חיצוניים
----------------

ויקישיתוף מדיה וקבצים בנושא **דניאל קרגנין** בוויקישיתוף
* דניאל קרגנין, ברשת החברתית פייסבוק
* דניאל קרגנין, ברשת החברתית טוויטר
* דניאל קרגנין, ברשת החברתית אינסטגרם
* דניאל קרגנין, סרטונים בערוץ היוטיוב
* דניאל קרגנין, באתר olympedia.org
* דניאל קרגנין, באתר איגוד הג'ודו העולמי
* דניאל קרגנין, באתר JudoInside.com

הערות שוליים
------------

1. ↑  רשימת הזימונים של המשלחת הברזילאית לענף הג'ודו באולימפיאדת טוקיו פורסמה (בפורטוגזית)
2. ↑  פספוס: שמאילוב סיים במקום החמישי בטוקיו, 25 ביולי 2021, אתר ערוץ הספורט
פסל של מארי מאנז'ו
**מארי מאנז'ו** (בצרפתית: **Marie d'Anjou**; ‏14 באוקטובר 1404 - 29 בנובמבר 1463) הייתה אשתו של שארל השביעי, מלך צרפת, אמו של לואי האחד עשר, מלך צרפת וסבתו של שארל השמיני, מלך צרפת.

ביוגרפיה
--------

מארי נולדה ב-14 באוקטובר 1404, ללואיג'י השני, מלך נאפולי וליולנדה מאראגון. ב-1413 אמה יזמה את האירוסים של מארי בת ה-9 לשארל בן ה-10 שהיה בנו של שארל השישי, מלך צרפת. (מאוחר יותר שארל השביעי, מלך צרפת).

יולנדה מאראגון לא אבתה להשאיר את בתה בפריז בתקופה מסוכנת שבה ז'אן הראשון, דוכס בורגונדיה איים על שלומה ועל שלום בעלה לעתיד. ב-1414 היא העבירה את שארל הקטן לאנז'ו, ושם הוא גדל בטירותיה שבעמק הלואר יחד עם ילדיה, ובהם מארי מאנז'ו אשתו לעתיד.

באפריל 1422 מארי מאנז'ו נישאה לשארל בעיר בורז'. אם כי לזוג היו שנים עשר ילדים, שארל השביעי היה קשור יותר למאהבתו אגנס סורל. ב-17 ביולי 1429 שארל הוכתר כשארל השביעי, מלך צרפת בקתדרלת ריימס. הצלחתו של שארל השביעי במלחמה נגד אנגליה נבעה במידה רבה מן התמיכה שקיבל ממשפחת אשתו, ובמיוחד מחותנתו יולנדה מאראגון.

שארל השביעי מת ב-22 ביולי 1461, שנתיים לפני מות אשתו מארי מאנז'ו, שילדה לו את בנו בכורו לואי שהוכתר בקתדרלת ריימס כלואי האחד עשר, מלך צרפת שלושה שבועות לאחר מות אביו.

לפני מותה עלתה מארי מאנז'ו לרגל לקתדרלת סנטיאגו דה קומפוסטלה. על פי ההיסטוריון הצרפתי דני פריקאר-מיה, ייתכן שהגיעה לשם בשליחות סודית כשגרירה של בנה לואי האחד עשר, מה גם שהגיעה לשם בחורף ודרך הים.

משפחתה
------

ב-18 בדצמבר 1422 התחתנה מארי עם שארל השביעי, מלך צרפת, ממנו נולדו לה 14 ילדים:

* לואי האחד עשר, מלך צרפת (1423–1483)
* ז'אן מוולואה (1426)
* רדגונד מוולואה (1428–1444)
* קתרין מוולואה, רוזנת שרלרואה (1428–1446), התחתנה עם זיגיסמונד, ארכידוכס אוסטריה
* ז'אק מוולואה (1432–1437)
* יולנד מוולואה (1434–1478), התחתנה עם אמדאו התשיעי, דוכס סבויה
* ז'אן מוולואה, דוכסית בורבון (1435–1482), התחתנה עם ז'אן השני, דוכס בורבון
* פיליפ מוולואה (1436)
* מרגרט מוולואה (1437–1438)
* ז'אן מוולואה (1438–1446)
* מארי מוולואה (1438–1439)
* איזבל מוולואה (1441)
* מדלן מוולואה (1443–1495), התחתנה עם גאסטון, נסיך ויאנה
* שארל מוולואה, דוכס ברי (1446–1472)

קישורים חיצוניים
----------------

ויקישיתוף מדיה וקבצים בנושא **מארי מאנז'ו** בוויקישיתוף
* מארי מאנז'ו, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb10669195d (data)
* GND: 1012140865
* ISNI: 0000 0001 1936 4590
* LCCN: n85112395
* NTA: 344537811
* SNAC: w6zw4jb3
* SUDOC: 221308415
* VIAF: 77746157
* WorldCat: lccn-n85112395

 |
פירוש נוסף ערך זה עוסק ברובע לונדוני. אם התכוונתם ליצרן רכב, ראו וקסהול מוטורס.
**ווקסהול**
(למפת לונדון מוגדלת)**קנט**
**סארי**
**ברקשייר**
**בקינגהאם**
**הרטפורדשייר**
**אסקס**ווקסהול**ווקסהול**(למפת לונדון רגילה)**קנט**
**סארי**
**בר.**
**בקי.**
**הרטפורדשייר**
**אסקס**ווקסהול**ווקסהול**(למפת למבת' רגילה)ווקסהול**ווקסהול**(למפת למבת' מוגדלת)ווקסהול**ווקסהול**
**ווקסהול** (באנגלית: **Vauxhall**) היא שכונה ברובע למבת' של העיר לונדון, בירת הממלכה המאוחדת. השכונה הייתה בעבר חלק ממחוז סארי.

היסטוריה
--------

### מקור השם

מניחים כי מקור השם של האזור בשמו של פולק דה ברט (Falkes de Breauté) מפקד צבא שכירי החבר של המלך ג'ון. לפולק היה באתר בית אחוזה שנקרא על שמו "Faulke's Hall" - "פוקס הול" - "אחוזת פוקס". שם זה התגלגל ל"פוקסהול" (Foxhall) ול"ווקסהול".

אזכורים קדומים
--------------

אזור ווקסהול אינו מוזכר בספר יום הדין משנת 1086 דבר המעיד על כך שהאזור היה בלתי מיושב. בשנת 1317 העניק המלך אדוארד השני את האזור לסר רוג'ר ד'אמורי עבור שירותיו בקרב בנוקברן.

במהלך ימי הביניים עברו באזור דרך דרום למבת', דרם קלפהם ודרך וונדסוורת'.

### פיתוח האזור

האזור היה אזור ביצתי המיושב בדלילות עד אמצע המאה ה-18. כפרי האזור גידלו פירות וירקות עבור הסיטי של לונדון. בשנת 1816 הוקם גשר ווקסהול אשר קישר את האזור לחלקו הצפוני של הנהר וליתר שכונות לונדון. פיתוח האזור וגדילתו הביא להפיכתו לחלק מהעיר למבת' בשנת 1860.

חברת "ווקסהול" (שהפכה ל-ווקסהול מוטורס) נוסדה ב-1857 בידי אלכסנדר וילסון, בשכונת "ווקסהול", ולכן קרויה על שם השכונה.
החברה פעלה כחברה לייצור מערכות הנעה ימיות. החברה נרכשה בשנת 1863 על ידי אנדרו בטס בראון, וב-1903 החלה בייצור מכוניות. מ-1925 הייתה החברה בבעלות ג'נרל מוטורס. 

בעת הקמת מסילות הברזל המובילות אל תחנת ווטרלו נהרסו מבנים רבים באזור. מבנים עתיקים רבים נהרסו במהלך הבליץ במלחמת העולם השנייה.

כלכלה
-----

עיקר כלכלת השכונה מתבססת על תעשייה זעירה ומבני משרדים הממוקמים בו. עלויות השכירות באזור נמוכות באופן משמעותי ביחס לוסטמינסטר שמעברו השני של נהר התמזה, ולכן האזור הוא אזור מועדף לבעלי משרדים הרוצים להיות סמוכים למרכז השלטון.

### "ווהו"

החל משנות ה-90 של המאה ה-20 הפך אזור ווקסהול למרכז בילויים עבור הקהילה ההומוסקסואלית של לונדון. באזור נפתחו מועדונים גאים רבים (בייחוד מתחת לקשתות מסילות הברזל המובילות לתחנת ווטרלו). הצלחתם של אלה הביאו לכינוי הניתן לאזור - "ווהו" על משקל אזור הסוהו (המשמש אף הוא מרכז לקהילה ההומוסקסואלית).

אתרים בעלי חשיבות
-----------------

בניין SIS המשמש כמפקדת השירות החשאי הבריטי - ה-MI6.
בסמוך לגשר ווקסהול המקשר את השכונה לסיטי של ווסטמינסטר ממוקם בניין SIS, מפקדת ה-MI6 (השירות החשאי הבריטי). המבנה נבנה בין השנים 1989–1992. בסמוך לגשר נבנה מתחם גדול של מבני משרדים המכונה רציף סנט ג'ורג', בשל סמיכותו לווסטמינסטר. במסגרת המתחם מתוכנן להיבנות מגדל רציף סנט ג'ורג' הצפוי להיות מגדל המגורים הגבוה ביותר באנגליה.

קישורים חיצוניים
----------------

ויקישיתוף מדיה וקבצים בנושא **ווקסהול** בוויקישיתוף
* אתר קהילתי
* הסצנה הגאה בווקסהול (אורכב 31.05.2020 בארכיון Wayback Machine)
* ווקסהול, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 121fb5b5-9870-4c20-a637-1e6af04a9430

 |